Melestradurezh: krouet e voe kumun Pleñver e 1790. Gant al lezenn eus an 23 a viz Eost 1790 e voe lakaet da bennlech kanton Pleñver gant div gumun ennañ: An Ardeven ha Pleñver; e Bann an Alre e oa; gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe dilamet kanton Pleñver ha lakaet Pleñver e Kanton Belz, bet krouet e 1801; lakaet e voe en Arondisamant an Oriant e 1800.